இதற்கு இரண்டு காரணங்கள் இருக்கின்றன. முதல் காரணம், நம் உடலில் நோய் எதிர்ப்பு சக்தி குறைந்துபோவது. இரண்டாவது காரணம், காற்றில் இருக்கிற மாசு. தொடர்ந்து சத்தான உணவு எடுத்துக்கொள்ளாமல் இருக்கிறபோது, உடலுக்குத் தேவையான கலோரிகள் கிடைக்காது. அப்போது உடம்பானது தனக்குத் தேவைப்படுகிற சத்தை உடம்பின் செல்களிலிருந்து எடுத்துக்கொள்ளும். இதனால், நோய் எதிர்ப்பு சக்தி செல்கள் பலவீனப்படும். இந்த நேரத்தில் காற்றில் இருக்கிற மாசு நுரையீரலுக்குள் செல்லும்போது சட்டென்று நுரையீரலில் தொற்று உண்டாகும். கூடவே சளியும் பிடிக்கும். ஈரப்பதம் சற்று அதிகமானால்கூட தும்மல், இருமல், சளி என்று அவஸ்தைப்பட ஆரம்பிப்பார்கள். தொண்டையிலிருந்து நுரையீரல் வரைக்கும் இறுக்கமாக உணர்வார்கள். இதை, ஆங்கில மருத்துவத்தில் அலர்ஜி என்று சொல்வார்கள்.